Shqipëri: Këshilli i Mandateve kërkon dokumente shtesë për çështjen Basha
Përfaqësuesit socialistë në Këshill u shprehën të pakënaqur me trajtimin e kësaj çështjeje
Kalimi në sallën e parlamentit i imunitetit të Ministrit të Jashtëm Lulëzim Basha do të dojë ende kohë. Këshilli i Mandateve është akoma në fazën e shqyrtimit. Ndërsa pas mbylljes së kësaj faze, ka dhe katër javë të tjera kohë për t'u shprehur, nëse do t’i propozojë Parlamentit hapjen e rrugës për hetime ndaj tij. Këshilli kërkoi sot që Prokuoria të sjellë dokumenta shtesë dhe faktet që provojnë pretendimet e saj për të hetuar ndaj ministrit, për kohën kur ai, në krye të Transporteve, u mor me të gjithë procedurat e rrugës Durrës Kukës Morinë. ”, - tha Kryetarja e Parlamentit Jozefina Topalli. Përfaqësuesit socialiste në Këshill u shprehën të pakënaqur me trajtimin e kësaj çështjeje. Deputeti Petro Koçi e quajti kërkesën drejtuar Prokurorisë një përpjekje, sipas tij, për të zvarritur të gjithë procesin: tha ai. Kryetarja e Parlamentit, Jozefina Topalli, u shpreh se çdo kërkesë për heqje imuniteti duhet të votohet, por duke nënvizuar se procedurat duheshin ndjeku,r pasi duhej respektuar dinjiteti i çdo deputeti: tha zonja Topalli. Çështja e rrugës Durrës Kukës prej muajsh është bërë burim debatesh të ashpra Pozitë Opozitë. Sipas Prokurorisë, projekti dhe kontratat e nënshkruara sjellin humbje disa qindra millionë Euro për shtetin shqiptar. Ndërsa ministri Basha, nga ana tij, ka këmbëngulur se janë respektuar të gjitha procedurat dhe se Prokuroria ka organizuar një sulm të motivuar politikisht.//lk